SINTRA spol. s.r.o.

V ý r o č n á   s p r á v a

za rok    2023

Marec 2024

	Obsah

1.	Základné informácie o spoločnosti
 
			Údaje o spoločnosti
			Vedenie spoločnosti
			Udalosti po súvahovom dni

2.	Vývoj spoločnosti

			História
			Súčasnosť
			Budúcnosť
			Postavenie na trhu

3.	Finančné výsledky

1.	Základné informácie o spoločnosti

		Údaje o spoločnosti

Obchodné meno :              SINTRA spol. s.r.o.
Právna forma:		       spoločnosť s ručením obmedzením
Sídlo:		                   Pluhová 2, 831 03 Bratislava
Identifikačné číslo:	       00685232
Registrácia:	                   Zapísaná v Obchodnom registri Okresného 
				       súdu Bratislava I., v odd.: Sro, vložka 145/B
Vznik spoločnosti :           17.10.1990
Predmet činnosti :    -  sprostredkovateľská činnosť v oblasti obchodu   a 
                                     služieb    
-	 sprostredkovanie nákupu, predaja a prenájmu nehnuteľností       
-	 kúpa tovaru na účely predaja konečnému spotrebiteľovi
    (maloobchod)  alebo iným prevádzkovateľom živnosti   
    (veľkoobchod)
-	 pohostinská činnosť
-	 počítačové služby
-	 služby súvisiace s počítačovým spracovaním údajov
-	 prieskum trhu a verejnej mienky
-	 prenájom nehnuteľností spojený s poskytovaním iných než 
   základných služieb spojených s prenájmom
-	 faktoring a forfaiting
-	 reklamné a marketingové služby
-	 poskytovanie služieb rýchleho občerstvenia v spojení
    a predajom na priamu konzumáciu

Telefón:			+421 2 44372039
Fax:				+421 2 44450886
E-mail:			sintra@ba.sintra.sk
Internetová adresa:  	            www.sintra.sk

		Vedenie spoločnosti

	Štatutárny orgán:

	Konatelia:	Ing. František Ťapuš
			Ing. Eva Csachová

	
		Udalosti po súvahovom dni

Po súvahovom dni nenastali žiadne významné zmeny.  Valné zhromaždenie spoločníkov je naplánované na jún 2024.

2.	Vývoj spoločnosti

		História

	Spoločnosť  SINTRA vznikla  17.10.1990, pričom  na  začiatku  svojho
	pôsobenia sa sústredila na dovoz a vývoz potravinárskeho tovaru a jeho
	predaj veľkoobchodným organizáciám. 

	Súčasná spoločnosť SINTRA vznikla organizačnou zmenou k 14.11.1994
	kedy pôvodná spoločnosť SINTRA sprivatizovala časť bývalého štátneho
	podniku  ZDROJ  Košice  a to odštepný závod  ZDROJ  Poprad.
          Hlavnou činnosťou spoločnosti je predaj potravinárskeho a drogistického
          tovaru,  ktorý sa  realizoval v roku  2023 v  celkovo 28  maloobchodných 
          predajniach.  Spoločnosť  sa  ďalej  zaoberá  veľkoobchodným  predajom   
          potravinárskeho  tovaru. 

	Súčasnosť

	     Rok 2023  bol poznačený vojnou na Ukrajine  a z toho  vyplývajúcou  
	      energetickou krízou v Európe. Toto sa prejavilo  navýšením nákladov 
	      na energie a  nákladov  na  služby .  Spoločnosť  tak, ako celé  hospo-
	      dárstvo SR , čelila v dôsledku  tohto   vývoja  počas celého  roka  2023 
	      vážnym výzvam.  Medziročná inflácia meraná HICP v SR v roku 2023
	      dosiahla  celkom 10,5 %,  ale u  cien  energií až  11,4 %  a  u  potravín 
	      17,5 %. Aj napriek týmto negatívnym vonkajším vplyvom zaznamenala
	      spoločnosť v roku 2023 nárast  tržieb oproti  roku 2022 zhruba o 5,417 
           mil. EUR. Aj v  roku 2023 spoločnosť tvorila zisk a plnila  načas všetky
           svoje finančné záväzky.

	Počet maloobchodných prevádzkových jednotiek v roku 2023 zostal na  úrovni roku 2022. Celkom odštepný závod ZDROJ Poprad prevádzkuje 28 maloobchodných  predajní, jednu veľkoobchodnú  základňu a VO predaj.

	Tržby v maloobchode  za rok 2023 predstavovali 49 457 776,-- EUR 
	bez DPH.
	Veľkoobchodný obrat cudzím odberateľom bol realizovaný vo výške 
	9 125 725,00 EUR (z toho 1 744 134,00 EUR  ústredie v Bratislave).          
	V roku 2023 spoločnosť zamestnávala 507 zamestnancov.

           V roku 2023 firma dosiahla zisk. V porovnaní s rokom 2022 došlo  
           k zvýšeniu HV indexom 167,13 %. Celkové náklady firmy rástli v
           porovnaní s rokom 2022 indexom 108,51 % a celkové výnosy rástli
           indexom 109,91 %. Firma v tomto roku vynaložila len  nevyhnutné
           náklady na svoju prevádzku z dôvodu  obavy z energetickej  krízy.
           Pre firmu to ale znamená zvýšenie nákladov v roku 2024 z dôvodu
           nutnosti opráv maloobchodných prevádzok.
           
          Spoločnosť v roku 2023  preinvestovala 1 085 851 EUR,  najväčšie 
          investície  predstavovali  pozemok, chladiace a mraziace zariadenia,
          regály , pokladničné boxy a nákladné a osobné automobily.

		Budúcnosť
	 
	     V roku 2024  bude spoločnosť  musieť  vysporiadať s  rastom cien
 energií a rastom mzdových nákladov. Napriek  týmto  negatívnym faktorom spoločnosť plánuje  naďalej  skvalitňovať  služby  svojej obchodnej  siete,  hlavným  zámerom je  však  zvýšiť  svoj   trhový 
 podiel v existujúcich predajniach. Tento  cieľ  chce  dosiahnuť tak, 
 že  bude  vychádzať v  ústrety zákazníkom   formou  vylepšovania  poskytovaných   služieb,  rozširovaním   predajného  sortimentu  a  poskytovaním   ďalších  dodatkových služieb, ktoré by motivovali zákazníka  k  tomu, aby si pre svoj nákup  vybral  práve  predajne  spoločnosti SINTRA.

	Manažment   spoločnosti  sa   dlhodobo  zameriava  na   neustále 
          napĺňanie tohto cieľa.

		Postavenie na trhu

	Spoločnosť SINTRA patrí  medzi stabilné  obchodné spoločnosti 
	na slovenskom trhu a aj dlhodobo patrí medzi TOP 50 najväčších
	potravinárskych obchodných spoločností na Slovensku.

3. Finančné výsledky 

          V roku 2023 spoločnosť pokračovala v dosahovaní  priaznivých
          ekonomických   výsledkov,  keď  obrat  v  roku  2023 vo  výške 
          61 872  mil.  EUR  bol o 5 417 mil. vyšší ako v roku 2022. 
         
          Priaznivé ekonomické výsledky,  ktoré boli dosiahnuté v  uplynulých
          rokoch sa kladne odrazili aj na hodnote vlastného imania spoločnosti,
          ktoré dosiahlo hodnotu 19 448 697 EUR.

          Základné imanie spoločnosti zostalo v roku 2023  v pôvodnej  výške 
          t. j. 13 809  EUR.  Celkový  majetok  spoločnosti  k  31.12.2024  bol 
          26 712 783 EUR. Najvyšší podiel na ňom má obežný majetok, ktorý
          predstavuje hodnotu 17 147 858 EUR.  Spoločnosť  má k 31.12.2023
          minimálne  záväzky  po lehote splatnosti vo  výške 23 000,- EUR  a
         eviduje krátkodobé pohľadávky vo výške 1 159 737 EUR.
          V rámci krátkodobých pohľadávok neeviduje spoločnosť  problémové   
          pohľadávky.
   
         Vzhľadom na dostatok  vlastných finančných zdrojov dlhoročne a  aj  v
         priebehu celého roka 2023 si spoločnosť všetky svoje záväzky uhrádzala 
         načas.  Spoločnosť nemala uzatvorené úverové zmluvy.
     
         Rok 2023  hodnotíme  podľa  dosiahnutého  hospodárskeho  výsledku 
         pozitívne. Spoločnosť dosiahla hospodársky  výsledok po zdanení  vo 
         výške  1 759 936  čo predstavuje v porovnaní s rokom 2022 nárast o
         706 883 EUR.

         Z dlhodobého hľadiska spoločnosť nečelí žiadnym finančným rizikám.

	V Bratislave, dňa 26.03.2024

	                                                                     Ing. František Ťapuš	
                           			       	                   konateľ spoločnosti